Metoda ingenioasă a unui șofer care își găsea mereu locul plătit ocupat de vecin: "Soția mea a cumpărat asta"
Un șofer supărat că vecinul îi ocupa constant locul de parcare a venit cu o soluție complet neobișnuită, care a stârnit hohote de râs. Nu e sută la sută practică, dar cu siguranță poate fi luată în considerare.
Șoferul supărat de îndrăzneala vecinului său de bloc care îi ocupa permanent locul în parcarea subterană a dezvăluit soluția într-un clip pe TikTok. Când pleca cu mașina, el lăsa locul ocupat de ... altă mașină, albă dar din polistiren, realizată la dimensiunile reale ale unui autoturism.
Mașina de polistiren, "copia" unui sedan, avea vizibile toate detaliile unui autoturism normal , inclusiv oglinzi retrovizoare, arcade ale roților și mânere ale ușilor, arată publicația "The Sun".
"Soția mea a cumpărat asta pentru ca vecinul să nu mai folosească spațiul nostru" a scris internautul în imaginile făcute publice pe rețelele de socializare.
Trecând peste ingenionzitatea soluției, persoanele care au comentat la această postare i-au adresat autorului acesteia mi multe întrebări justificate.
"Unde parchezi polistirenul când trebuie să folosești locul de parcare?".
"Ai avut un spațiu pe care nu l-ai folosit? Dar ai prefera să stea gol decât să fie util pentru altcineva?".
Nu este însă primul șofer care își ia măsuri de protecție pentru locul de parcare atunci când nu îl ocupă
Un automobilist francez din America a dezvăluit pe Reddit că atunci când cineva a parcat pe locul lui, pur și simplu a blocat persoana respectivă.
Ocupantul locului de parcare a ajuns să aștepte aproape două ore pentru a-și lua mașina înainte ca deținătorul locului, care lucra ca tehnician de laborator, să părăsească o cameră sterilizată în care lucra.